Sondag 11 Julie
Virtuele Erediens Sondag 11 Julie
"Die Here is my lig en my redder, vir wie sou ek bang wees?
Die Here is my toevlug, vir wie sou ek vrees?" Psalm 27:1
Sondag 11 Junie—Suid-Filippyne
Die stad Cotabato het gedeeltelike outonomie van die sentrale regering gekry, wat magtiging insluit om howe met Islamitiese wetgewing te vestig en te administreer. Bid vir krag en wysheid vir Christene in hierdie gebied, aangesien hulle aan aangepaste Sharia-wetgewing onderwerp gaan word.
Maandag 12 Julie—Kirgistan
Ayna* se Moslem-man, Rasul*, het haar begin slaan nadat hy sy Moslem-geloof meer ernstig begin opneem het. Om sake te vererger, word sy ook geteister deur haar skoonma wat by hulle bly. Rasul is boonop in 'n verhouding met 'n ander vrou. Bid vir krag en beskerming oor Ayna en haar kinders.
Dinsdag 13 Julie—Indië
Nagesh* en Parimal* se rysveld is heeltemal afgebrand deur Hindoe-ekstremiste weens hul Christelike geloof. Hulle het 'n groot verlies ervaar omdat dit hul enigste bron van inkomste was. Bid dat die Here vir hulle en hul families sal voorsien.
Woensdag 07 Julie—Viëtnam
Danksy jou gebede en ondersteuning, het Geopende Deure se plaaslike vennote in 2020 altesaam 1 208 Christen-families in Viëtnam bereik met noodleniging. Prys God vir Sy voorsiening. Bid dat God ons vennote, wat die inisiatiewe ondanks risiko's uitvoer, sal beskerm.
Donderdag 15 Julie—Laos
Die bevolking van Laos word hoofsaaklik in drie etniese groepe geklassifiseer, volgens waar hulle bly. Enigeen in hierdie groeperings wat Jesus aanneem, kan deur die regering vervolg word. Bid vir gelowiges en bekeerlinge in hierdie stamme om voorbereid te wees op vervolging. Mag hulle sterk staan in hul geloof.
Vrydag 16 Julie—Ethiopië
Toe Manayesh, 'n moeder van vier, haar tradisionele Ortodokse geloof verlaat het, het die dorpenaars haar os gekonfiskeer en haar huis geplunder. Geopende Deurevennote het haar geld gegee om in twee osse en 'n klompie skape te bele. Bid dat die klein skaapplasie wat hieruit ontstaan het, sal aanhou om te groei en vir haar familie sal voorsien.
Saterdag 17 Julie—Sentraal-Asië
Diliana* het 'n jaar gelede tot geloof gekom nadat sy die Evangelie gehoor het deur 'n evangelis wat deur Geopende Deure ondersteun word. Ons is bekommerd oor haar omdat haar man nou by die huis bly om haar dop te hou en haar slaan. Bid dat die Here haar sal beskerm en dat haar man tot geloof in Christus sal kom.